אוניברסיטת דנוור

**אוניברסיטת דנוור** (באנגלית: The **University of Denver** ובקיצור: **DU**) היא אוניברסיטת מחקר פרטית בדנוור, קולורדו, ארצות הברית. נוסדה בשנת 1864, ומונה כ-5,700 סטודנטים לתואר ראשון ו-7,200 סטודנטים לתארים מתקדמים. האוניברסיטה מסווגת R1: "אוניברסיטאות דוקטורט, עם פעילות מחקרית גבוהה מאוד". הקמפוס הראשי הוא ארבורטום ייעודי וממוקם במרחק כ-8 קילומטרים, דרומית למרכז העיר דנוור.

## היסטוריה
במרץ 1864, ייסד ג'ון אוונס, (John Evans) מושל טריטוריית קולורדו את "הסמינר של קולורדו" בעיר דנוור שהוקמה ב-1858 והייתה מחנה כורים.
ממוזער|180x180 פיקסלים|אולם האוניברסיטה, שנבנה בשנת 1890
הסמינר נוהל על ידי הכנסייה המתודיסטית האפיסקופלית ובשנים הראשונות לקיומו התקשה להתקיים. בשנת 1880 שוּנה שם הסמינר ל"אוניברסיטת דנוור" והמבנים הראשונים היו במרכז העיר. הקמפוס הנוכחי נבנה על אדמה שנתרמה על ידי חקלאי תפוחי האדמה רופוס קלארק (Rufus Clark), כ-11 קילומטרים מדרום למרכז העיר. האוניברסיטה גדלה ושגשגה במקביל לצמיחת העיר ולאחר מלחמת העולם השנייה זינק מספר הסטודנטים ל-13,000, בשל ההטבות שניתנו בחוק (GI Bill) לחיילים שחזרו מהחזית.

## קמפוס
מבנים ואתרים מרכזיים בקמפוס:
* ממוזער|180x180 פיקסלים|קפלת אוונסקפלת אוונס ממוריאל (Evans Memorial Chapel), כנסייה קטנה משנות ה־1870 שהועברה לאתר בתחילת שנות ה-60 של המאה ה-20 ממרכז דנוור.
* בניין מרי ריד (Mary Reed Building) משנת 1932, שבעבר שימש ספרייה, הוא משכן המשרדים האדמיניסטרטיביים.
* ממוזער|180x180 פיקסלים|אולם מרגרי רידממוזער|180x180 פיקסלים|מכללת דניאלס לעסקים; בית הספר לעסקים השמיני הוותיק ביותר במדינהבאולם מרג'רי ריד (Margery Reed Hall), שנבנה ב־1929, שוכנת התוכנית לתואר ראשון של Daniels College of Business. בית הספר לעסקים ע"ש דניאלס (Daniels College of Business) הושלם בספטמבר 1999 בעלות של 25 מיליון דולר. בית הספר דורג שני בארצות הברית על ידי "וול סטריט ג'ורנל" (Wall Street Journal) בהכשרת סטודנטים בעלי סטנדרטים אתיים גבוהים.
* אולם פ.ו. אולין (F.W. Olin Hall), שנפתח ב־1997, משמש משכן למדעים ביולוגיים וטבע.
* בשנת 2002 נפתח מרכז רוברט וג'ודי ניומן לאמנויות הבמה (Robert and Judi Newman Center for Performing Arts) בעלות של 70 מיליון דולר, המאכלס את בית הספר למוזיקה למונט (Lamont School of Music). המרכז כולל שלושה אולמות מרכזיים, ביניהם אולם הרסיטלים המילטון (Hamilton Family Recital Hall) עם עוגב ה"טרקר" הגדול ביותר באזור. אולם נלסון (Nelson Hall), שנפתח אף הוא ב־2002, הוא מעונות לסטודנטים בעיצוב דמוי טירה.
* בסתיו 2003 נפתח מתקן חדש עבור המכללה למשפטים (College of Law), שלאחר תרומה של דונלד וסוזן שטורם, נקרא: המכללה למשפטים שטורם (Sturm College of Law).
* בשנת 2005 הושלמו השיפוץ וההרחבה של אולם קרייג (Craig Hall) עבור בית הספר לעבודה סוציאלית (Graduate School of Social Work).
* בשנת 2005 השלימה האוניברסיטה את אצטדיון הלקרוס ע"ש פיטר ס. ברטון (Peter S. Barton), הראשון שתוכנן במיוחד לענף זה.
* ממוזער|180x180 פיקסלים|בית הספר לניהול מלונאות ע"ש פריץ קנובלבינואר 2006 נחנך מרכז ג'וי ברנס (Joy Burns Center) עבור בית הספר לניהול אירוח על שם פריץ קנובל (Fritz Knoebel School of Hospitality Management).
* בסתיו 2008 הושלם בית נאגל (Nagel Hall), מעונות סטודנטים.
* בשנת 2010 נפתח אצטדיון הכדורגל סייבר פילד (Ciber Field Soccer Stadium) בקצה הצפוני של הקמפוס.
* המכללה לחינוך מורגרידג' (Morgridge College of Education) נפתחה ביוני 2010 בעלות של 25 מיליון דולר.
* ספריית פנרוז (Penrose Library) נפתחה מחדש, לאחר שיפוץ באביב 2013 כאנדרסון אקדמיק קומונס (Anderson Academic Commons), מרחב לימוד ושיתוף היי-טק.
* בשנת 2016 נחנכו שני מבנים גדולים: מתחם היחסים הבינלאומיים ע"ש אנה וג'ון ג'יי סי (Anna & John J. Sie International Relations Complex) ובית הספר להנדסה ומדעי המחשב ע"ש דניאל פליקס ריצ'י (Daniel Felix Ritchie School of Engineering and Computer Science) בקצה הדרומי של הקמפוס.
* כפר המעונות המשפחתי דימונד (Dimond Family Residential Village) ומרכז בורוול להישגים בקריירה (Burwell Center for Career Achievement) נפתחו בספטמבר 2020.
* באוקטובר 2021 הוכרז על הקמת קמפוס ההר ע"ש ג'יימס סי. קנדי (James C. Kennedy Mountain Campus) לאחר שנתרמו 26 מיליון דולר לשם כך.

## נתונים אקדמיים
### דירוגים

תוכנית הלימודים לתואר ראשון במנהל עסקים, מכללת דניאלס לעסקים, דורגה במקום ה-87 הטוב ביותר בשנת 2016 על ידי ביזנסוויק.
ממוזער|180x180 פיקסלים|מכללת דניאלס לעסקים; בית הספר לעסקים השמיני הוותיק ביותר במדינה.

### תוכנית לימודים בארצות אחרות
משרד החינוך הבינלאומי של DU מציע לסטודנטים לתואר ראשון, תמיכה וייעוץ לכל המעוניינים ללמוד מחוץ לארצות הברית. היעדים המועדפים הם בריטניה, ספרד ואיטליה, אך גם אוניברסיטאות באוסטרליה, ניו זילנד וסקוטלנד. בשנת הלימודים 18–2017, שיעור ההשתתפות של DU בהוצאות הלימודים מחוץ לארצות הברית היה 77.5 אחוז, (מקום שלישי בדירוג הארצי).

### מגזין
מגזין אוניברסיטת דנוור מתפרסם מדי רבעון.

## בוגרים בולטים

קובץ:Rep. Jason Crow (D-CO), 119th Congress.jpg|טקסט=United States Congressman from Colorado Jason Crow|חבר הקונגרס של ארצות הברית מקולורדו ג'ייסון קרואו
קובץ:Condoleezza Rice.jpg|טקסט=66th Secretary of State and 19th National Security Advisor Condoleezza Rice|מזכירת המדינה ה-66 והיועצת לביטחון לאומי ה-19 קונדוליזה רייס
קובץ:George W. Casey 2007.jpg|טקסט=36th Chief of Staff of the United States Army George W. Casey Jr.|הרמטכ"ל ה-36 של צבא ארצות הברית ג'ורג' וו. קייסי ג'וניור
קובץ:Cevdet Yılmaz in May 2024 (cropped).jpg|טקסט=2nd Vice President of Turkey Cevdet Yılmaz|סגן הנשיא השני של טורקיה, סבדט ילמז
קובץ:John A. Love (CO).png|טקסט=36th Governor of Colorado John Arthur Love|מושל קולורדו ה-36 ג'ון ארתור לאב
קובץ:Mohammad javad zarif in 2021.jpg|טקסט=Minister of Foreign Affairs of Iran Mohammad Javad Zarif|שר החוץ של איראן, מוחמד ג'וואד זריף
קובץ:Paul Laxalt 2000.jpg|טקסט=United States Senator from Nevada and 22nd Governor of Nevada Paul Laxalt|הסנאטור של ארצות הברית מטעם נבדה והמושל ה-22 של נבדה, פול לקסל
קובץ:Representative Mo Udall Listens (cropped).png|טקסט=United States Congressman from Arizona and presidential candidate Mo Udall|חבר הקונגרס של ארצות הברית מאריזונה ומועמד לנשיאות מו יודאל
קובץ:Gale Norton.jpeg|טקסט=48th United States Secretary of the Interior Gale Norton|גייל נורטון, מזכירת הפנים ה-48 של ארצות הברית


## קישורים חיצוניים

## הערות שוליים

קטגוריה:קולורדו: חינוך
דנוור